CELEX: 32016D0678
Language: lv
Date: 2016-04-29 00:00:00
Title: Komisijas Īstenošanas lēmums (ES) 2016/678 (2016. gada 29. aprīlis) pieņemts atbilstīgi Eiropas Parlamenta un Padomes Regulas (ES) Nr. 528/2012 3. panta 3. punktam attiecībā uz izstrādājumu no spilventiņā ievietotiem žāvētiem lavandas ziediem un kas laists tirgū kožu atbaidīšanai (Dokuments attiecas uz EEZ)

30.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 116/37
            
         KOMISIJAS ĪSTENOŠANAS LĒMUMS (ES) 2016/678
   (2016. gada 29. aprīlis)
   pieņemts atbilstīgi Eiropas Parlamenta un Padomes Regulas (ES) Nr. 528/2012 3. panta 3. punktam attiecībā uz izstrādājumu no spilventiņā ievietotiem žāvētiem lavandas ziediem un kas laists tirgū kožu atbaidīšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 3. panta 3. punktu,
   tā kā:
   
               (1)
            
            
               Vācija 2015. gada 28. maijā lūdza Komisijai pieņemt lēmumu saskaņā ar Regulas (ES) Nr. 528/2012 3. panta 3. punktu par to, vai izstrādājums, kas sastāv no spilventiņā ievietotiem žāvētiem lavandas ziediem un ko laiž tirgū, lai atbaidītu kodes, ir biocīds vai apstrādāts izstrādājums minētās regulas 3. panta 1. punkta a) apakšpunkta vai l) apakšpunkta nozīmē.
            
         
               (2)
            
            
               Saskaņā ar apstiprinātajiem Savienības ieteikumiem (2) veseli dzīvi vai nepārstrādāti nedzīvi organismi (piemēram, raugs, liofilizētas baktērijas) vai to daļas (piemēram, ķermeņa daļas, asinis, zari, lapas, ziedi utt.) nav uzskatāmi par vielām, maisījumiem vai izstrādājumiem Eiropas Parlamenta un Padomes Regulas (EK) Nr. 1907/2006 (3) izpratnē. Kaltētus lavandas ziedus nevajadzētu uzskatīt par vielu, maisījumu vai izstrādājumu minētās regulas izpratnē, un tādēļ tos nevajadzētu uzskatīt ne par biocīdu, ne par apstrādātu izstrādājumu saskaņā ar Regulu (ES) Nr. 528/2012.
            
         
               (3)
            
            
               Šajā lēmumā noteiktie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Izstrādājums, kas sastāv no spilventiņā ievietotiem žāvētiem lavandas ziediem, nav ne biocīds, nedz arī apstrādāts izstrādājums Regulas (ES) Nr. 528/2012 3. panta 1. punkta a) un l) apakšpunkta piemērošanas nolūkā.
   2. pants
   Šis lēmums stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2016. gada 29. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Ieteikumi V pielikumam. Atbrīvojumi no pienākuma reģistrēt (19. lpp.) pieejami vietnē http://echa.europa.eu/documents/10162/13632/annex_v_en.pdf
   
      (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).